নারায়ণা হেলথ
নারায়ণা হেল্থ (পূর্বে নারায়ণা হৃদয়ালয়া নামে পরিচিত ছিল) হল একটি প্রাথমিক কেয়ার ফ্যাসিলিটিস সুবিধা সম্পন্ন বহু-বিশেষায়িত চেইন হাসপাতাল ও হার্ট সেন্টার। এর সদর দপ্তর ভারতের বেঙ্গালুরু শহরে অবস্থিত। এটি ২০০০ সালে ভারতের বিখ্যাত হৃদরোগ বিশেষজ্ঞ ডাঃ দেবি শেঠি প্রতিষ্ঠা করেন। নারায়ণা হেল্থ বেঙ্গালুরু, কলকাতা, দিল্লি, গুরুগাও, আহমেদাবাদ, জয়পুর, মুম্বাই, মাইশোর সহ সকল বড় শহরে তাদের শাখা স্থাপন করেছে। ভারত ছাড়াও কেইম্যান দ্বীপপুঞ্জে এর একটি সহযোগী আন্তর্জাতিক শাখা রয়েছে। নারায়ণা ইন্সটিটিউট অব কার্ডিয়াক সাইন্স, বেঙ্গালুরু এবং কেইম্যান দ্বীপপুঞ্জের গ্রান্ড কেইম্যান দ্বীপের হেল্থ সিটি কেইম্যান আইসল্যান্ড জেসিআই অনুমোদিত ৩০টি স্বাস্থ্য বিষয়ে চিকিৎসা সেবা প্রদান করে।